
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS ŠVIETIMO, SOCIALINIŲ IR KULTŪROS  ĮSTAIGŲ DARBUOTOJŲ VAŽIAVIMO DIRBTI IŠLAIDŲ KOMPENSAVIMO TVARKOS APRAŠO PATVIRTINIMO

2022 m. kovo 25 d. Nr. TS-56
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu, 18 straipsnio 1 dalimi, Lietuvos Respublikos švietimo įstatymo 69 straipsnio 5 dalimi ir Lietuvos Respublikos transporto lengvatų įstatymo 6 straipsnio 2 dalimi, Kėdainių rajono savivaldybės taryba n u s p r e n d ž i a:
1. Patvirtinti Kėdainių rajono savivaldybės švietimo, socialinių ir kultūros įstaigų darbuotojų važiavimo dirbti išlaidų kompensavimo tvarkos aprašą (pridedama).
2. Pripažinti netekusiu galios Kėdainių rajono savivaldybės tarybos 2020 m. gegužės 29 d. sprendimą Nr. TS-126 „Dėl Kėdainių rajono savivaldybės švietimo įstaigų darbuotojų važiavimo dirbti išlaidų kompensavimo tvarkos aprašo patvirtinimo“.
3. Šis sprendimas įsigalioja 2022 m. balandžio 1  d.



Savivaldybės meras					Valentinas Tamulis				                     























PATVIRTINTA
Kėdainių rajono savivaldybės tarybos
2022 m. kovo 25 d. sprendimu Nr. TS-56 

KĖDAINIŲ RAJONO SAVIVALDYBĖS ŠVIETIMO, SOCIALINIŲ IR KULTŪROS  ĮSTAIGŲ DARBUOTOJŲ VAŽIAVIMO DIRBTI IŠLAIDŲ KOMPENSAVIMO TVARKOS APRAŠAS

I SKYRIUS
BENDROSIOS NUOSTATOS

1. Kėdainių rajono savivaldybės švietimo, socialinių ir kultūros  įstaigų darbuotojų važiavimo dirbti išlaidų kompensavimo tvarkos aprašas (toliau – Aprašas) reglamentuoja Kėdainių rajono savivaldybės ikimokyklinio ir priešmokyklinio ugdymo įstaigų, bendrojo ugdymo, neformaliojo vaikų švietimo mokyklų, socialinių ir ugdymo centrų (toliau – švietimo įstaigų), socialinių ir kultūros įstaigų, kurių savininko teises ir pareigas įgyvendina Kėdainių rajono savivaldybės taryba, mokytojų, kitų pedagoginių darbuotojų ir mokyklų bibliotekininkų, socialinių įstaigų  darbuotojų ir kultūros įstaigų darbuotojų (toliau – darbuotojų), važiuojančių į darbą nuosavu transportu, nuomojamu ar naudojamu pagal panaudos sutartį transportu, vietinio ir tolimojo reguliaraus susisiekimo autobusais, keleiviniais traukiniais važiavimo išlaidų kompensavimo tvarką.
2. Važiavimo dirbti išlaidos kompensuojamos važiavusiems į darbą švietimo, socialinių ir kultūros įstaigų darbuotojams.
3. Aprašo tikslas – sudaryti palankesnes sąlygas įdarbinti kvalifikuotus specialistus, užtikrinant gyventojų teisę į kokybiškas ugdymo paslaugas.
4. Važiavimo dirbti išlaidos kompensuojamos neviršijant įstaigų metinėse išlaidų sąmatose šiam tikslui patvirtintų asignavimų.

II SKYRIUS
VAŽIAVIMO DIRBTI IŠLAIDŲ KOMPENSACIJŲ APSKAIČIAVIMO IR MOKĖJIMO TVARKA

5. Švietimo, socialinių ir kultūros įstaigų vadovai lėšų poreikį kitų metų važiavimo dirbti išlaidų kompensacijoms mokėti kiekvienais metais iki spalio 1 d. pateikia Kėdainių rajono savivaldybės administracijos Biudžeto ir finansų ir Strateginio planavimo ir investicijų skyriams. 
6. Rajono savivaldybė, planuodama ateinančių metų biudžetą, pagal pateiktą lėšų poreikį numato ir skiria lėšas važiavimo dirbti išlaidoms kompensuoti švietimo, socialinėms ir kultūros  įstaigoms.
7. Kalendoriniais metais pasikeitus aplinkybėms, kurios gali turėti įtakos lėšų poreikiui, įstaigų vadovai gali kreiptis į Kėdainių rajono savivaldybės administraciją dėl papildomų lėšų, reikalingų važiavimo dirbti išlaidoms kompensuoti, skyrimo.
8. Važiavimo dirbti išlaidų kompensaciją gali gauti darbuotojai, gyvenantys 10 ir daugiau kilometrų nuo darbo vietos.
9. Važiavimo dirbti išlaidų kompensavimo dydis – 0,08 Eur už 1 kilometrą.
10. Darbuotojai, pageidaujantys gauti važiavimo dirbti išlaidų kompensaciją, įstaigų vadovams pateikia prašymą ir pažymos apie faktinę gyvenamąją vietą kopiją. 
11. Švietimo, socialinių ir kultūros  įstaigų vadovai, išnagrinėję įstaigų darbuotojų prašymus, įsakymu tvirtina vardinį darbuotojų, turinčių teisę gauti važiavimo dirbti išlaidų kompensaciją, sąrašą.
12. Važiavimo dirbti išlaidų kompensacija apskaičiuojama vadovaujantis darbo laiko apskaitos žiniaraščiu, darbo grafiku ir nuvažiuotu atstumu.
13. Važiavimo dirbti išlaidų kompensacija mokama kiekvieną mėnesį ( kitą mėnesį – už praėjusįjį), lėšas pervedant į darbuotojo nurodytą banko sąskaitą. Ji skiriama neatsiskaitytinai.
14. Važiavimo dirbti išlaidų kompensacijos mokėjimas nutraukiamas:
14.1. darbuotojui nutraukus darbo sutartį;
14.2. darbuotojui persikėlus gyventi arčiau nei 10 kilometrų nuo darbo vietos.
15. Važiavimo dirbti išlaidų kompensacija nemokama darbuotojų atostogų, ugdymo proceso mokinių atostogų, nedarbingumo, komandiruočių metu.
16. Kompensacija nemokama darbuotojams, kurie į darbą vyksta miesto maršrutiniais autobusais.
17. Pasikeitus gyvenamajai vietai, darbuotojai per 3 darbo dienas privalo raštu informuoti įstaigos vadovą.

III SKYRIUS
BAIGIAMOSIOS NUOSTATOS

18. Įstaigos vadovas atsako už kompensacijos lėšų skyrimo teisėtumą.
19. Dokumentai, susiję su važiavimo dirbti išlaidų kompensavimu įstaigų darbuotojams, saugomi vadovaujantis įstaigų nuostatuose nustatyta tvarka.

